“นายกฯ” ส่งสัญญาณปรับ ครม. หลังแก๊ง 4 กุมารลาออก “พปชร.” สั่งเลื่อนประชุมทีมศก.พรุ่งนี้
"นายกฯ" ส่งสัญญาณปรับ ครม. หลังแก๊ง 4 กุมาร ตบเท้าลาออก "พปชร." สั่งเลื่อนประชุมครม.ศก.พรุ่งนี้! 
"นายกฯ" ส่งสัญญาณปรับ ครม. หลังแก๊ง 4 กุมาร ตบเท้าลาออก "พปชร." สั่งเลื่อนประชุมครม.ศก.พรุ่งนี้!
9 ก.ค. 2563

พล.อ.ประยุทธ์ จันทร์โอชา นายกรัฐมนตรี และ รมว.กลาโหม ส่งสัญญาณว่าจะมีการปรับคณะรัฐมนตรี (ครม.) แน่นอน โดยจะปรับตามความจำเป็น หากใครทำที่ทำงานดีอยู่แล้วก็จะให้ทำต่อไป โดยยอมรับว่ามีการทาบทามคนนอกเข้ามาร่วม ครม.แต่บางคนก็ไม่ตอบรับ
ส่วนกรณีที่กลุ่ม 4 กุมารลาออกจากพรรคพลังประชารัฐจะมีผลต่อตำแหน่งใน ครม.หรือไม่นั้น พล.อ.ประยุทธ์ ระบุว่า รัฐมนตรีในกลุ่มดังกล่าวเป็นโควต้าส่วนตัวตั้งแต่แรกอยู่แล้ว ไม่ใช่โควต้าของพรรค พร้อมระบุว่าความสัมพันธ์ของ 3 ป.มีความแน่นแฟ้น ไม่มีทางถูกตีให้แตกคอกันแน่นอน
อย่างไรก็ตาม พล.อ.ประยุทธ์ เปิดเผยว่า ได้สั่งการให้เลื่อนการประชุมคณะรัฐมนตรีฝ่ายเศรษฐกิจ (ครม.เศรษฐกิจ) ที่กำหนดมีขึ้นในวันพรุ่งนี้ (10 ก.ค.63)​ ออกไปก่อน เพราะต้องการรับฟังความเห็นจากที่ปรึกษาเพื่อให้เกิดความรอบคอบ